ଖପ୍ରାଖୋଲ ୨/୧୦(ତାପସ ରଞ୍ଜନ ବେହେରା) ବଲାଙ୍ଗିର ଜିଲ୍ଲା ଖପ୍ରାଖୋଲ ଥାନା ପରିସରରେ ପୋଲିସ ତରଫରୁ ମେଗା ରକ୍ତ ଦାନ ଶିବିର ଗାନ୍ଧୀ ଜୟନ୍ତୀ ଅବସରରେ ଅନୁଷ୍ଟିତ ହୋଇଯାଇଛି। ରକ୍ତ ଦାନ ଶିବିରରେ ମୁଖ୍ୟ ଅତିଥି ରୂପେ ପାଟଣାଗଡ ବିଧାୟକ ତଥା ରାଜ୍ୟ ବିଧାନ ସଭା ଉପ ସଚେତକ ସରୋଜ କୁମାର ମେହେର ଯୋଗଦେଇ ଉଦଘାଟନ କରିଥିଲେ। ସମ୍ମାନିତ ଅତିଥି ରୂପେ ବଲାଙ୍ଗିର ଜିଲ୍ଲା ଆରକ୍ଷୀ ଅଧିକ୍ଷକ ନୀତିନ କୁସଲକର , ଖପ୍ରାଖୋଲ ବିଡ଼ିଓ ରଶ୍ମି ରଞ୍ଜନ ରାଉତ ପ୍ରମୁଖ ଯୋଗଦେଇ ରକ୍ତ ଦାନ ଉପରେ ଆଲୋକପାତ କରିଥିଲେ।
ଏହି ଅବସରରେ ୧୧୨ ୟୁନିଟ ରକ୍ତ ସଂଗ୍ରହ ହୋଇଥିଲା। ପାଟଣାଗଡ ବ୍ଲଡ଼ ବ୍ୟାଙ୍କ ର ବୁଲା ସାମଲ ଙ୍କ ସମେତ ଖପ୍ରାଖୋଲ ଗୋଷ୍ଟି ସ୍ବାସ୍ଥ୍ୟ କେନ୍ଦ୍ର ର କର୍ମଚାରୀ ରକ୍ତ ସଂଗ୍ରହ କରିଥିଲେ। ରକ୍ତ ଦାନ ଶିବିର ର ନେତୃତ୍ବ ଖପ୍ରାଖୋଲ ଥାନା ଅଧିକାରୀ ରମାକାନ୍ତ ସାହୁ ନେଇଥିବା ବେଳେ ଲାଠୋର ଥାନା ଆଇ ଆଇ ସି ଝସକେତନ୍ ଭୋଇ, ତୁରେକେଲା ଥାନା ଆଇ ଆଇ ସି ଧର୍ମେନ୍ଦ୍ର କୁମାର ଶାନ୍ତି, ବଲାଙ୍ଗିର ବିଙ୍ଗ ହ୍ୟୁମାନ ସଂଗଠନ ସଭାପତି ସୋମନାଥ ମିଶ୍ର, ସରପଞ୍ଚ ଦେବରାଜ ପ୍ରଧାନ, ରୀନା ଜାଲ, ଥାନା ଏସ ଆଇ ଗୋପୀନାଥ ମହାକୁଡ, ଏ ଏସ ଆଇ ସେବନ୍ କେରକେଟା, ନାରାୟଣ ସାହୁ, ରାମଗୋପଲ୍ କୁମୁରା, ସଞ୍ଜୀବ ସାହୁ ସମେତ ପୋଲିସ କର୍ମ ଚାରୀ, ସ୍ବେଛାସେବୀ ଉପସ୍ଥିତ ଥିଲେ। ଏହି ଅବସରରେ ବଲାଙ୍ଗିର ଜିଲ୍ଲା ପୋଲିସ ତରଫରୁ ରକ୍ତ ଦାତା ଙ୍କୁ ପ୍ରଶଂସା ପତ୍ର ଅତିଥି ମାନେ ପ୍ରଦାନ କରିଥିଲେ।
ନିଜକୁ ଓ ନିଜ ପରିବାରକୁ ସୁସ୍ଥ ରଖିବା ପାଇଁ ଖରାଦିନେ ୫ଟି ପାନୀୟକୁ ନିଜ ଖାଦ୍ୟରେ ନିଶ୍ଚୟ ସାମିଲ କରନ୍ତୁ ଓ ଲାଭବାନ ହୁଅନ୍ତୁ ....
